als_Latn dik_Latn azb_Arab
Kryeministri Edi Rama, në fjalën e mbajtur në ceremoninë e inaugurimit të sheshit “Skënderbej” tha se ishte hera e parë në historinë e tij politike që nuk shkruan një fjalim dhe që i dridheshin gjunjët, por nuk ka nguruar që të zbuloi disa “sekrete” të sheshit, të cilat ishin dhe pikat e tij të dobëta në lidhje me sheshin.
“Unë do ju tregoj vetëm disa pika të dobëta të miat që lidhen me sheshin:
E para, nuk është sheshi i pushtetit, si u përdor për vite nga regjimi komunist. Është piramidë e ulur që qendrën e ka në mes, dhe çdo qytetar mund të shkojë në qendër të piramidës, Zot i vetes, i barabartë me të tjerë.
Pika e dytë e dobët për mua, është mikroklima e sheshit. Shumëkush ka folur për një hapësirë të madhe që do jetë boshe, e nxehtë, e lodhshme, por ky shesh është hapësira me mikroklimën më ideale që mund të gjendet në Shqipëri. Ky shesh rri mbi ujë, dhe uji del për të stabilizuar temperaturat e sheshit.
E treta, sheshi rrethohet me kurorë të gjelbër, të gjithë folën për gurët e të gjitha trojeve por kurora e gjelbër është tërësi pemësh nga të gjitha trojet ku jetojnë shqiptarët.
Dhe e fundit, ky nuk është sheshi i të fortëve por i atyre që në gjithë këto vite janë parë si të dobët, sheshi i qytetarëve të mirë, këtu mund të jesh i gjatë sa të duash, e të kesh pushtet sa të duash, por këtu je i barabartë me të tjerët. Këtë jua them unë,” tha Rama.
als_Latn als_Latn als_Latn als_Latn als_Latn als_Latn